Kultura vrpčaste keramike
<s>Kultura vrpčaste keramike (njemački Schnurkeramik, engleski Corded Ware, francuski ceramique cordée) sadrži jedan široki arheološki horizont Evrope  između 2900 - 2350 pne, obuhvatajući tako kasni neolit, bakarno doba, i rano bronzano doba.</s>

<s>U kontekstu Kurganske teorije (ili stepska hipoteza), kultura se posmatra kao Indo-Evropska i da su je sa istoka donijeli Praindoevropljani, sa prostora Jamna kulture).</s><s>Marija Gimbutas smatra da su društveni odnosi između starosjedilaca i nametnutih kultura rezultirali u brzoj i kratkoj promjeni u Kulturi vrpčaste keramike.</s>

<s>Nasuprot ovoj tezi, jedan broj drugih arheologa smatra de je Kultura vrpčaste keramike rezultat lokalnog razvoja Kulture zvonastih pehara.</s><s>To se potkrepljuje radiokarbonskim datiranjem, kojim je utvrđeno postojanje vrpčaste keramike na području današnje Poljske, prije nego u srednjoj Evropi.</s>

<s>Geografija 
Zauzimala je prostor od Rajne na zapadu, do Volge na istoku, obuhvatajuči dijelove sjeverne, zapadne i istočne Evrope, 
uključujući najveći dio današnje Njemačke, Holandije i Danske, Poljsku, Litvaniju, Latviju, Estoniju, Bjelorusiju, Češku, Austriju, Mađarsku,
Slovačka, Švajcarska, sjeverozapadna Rumunija, sjeverna Ukrajina, evropski dio  Rusije, dijelove norveške obale i južne dijelove Švedske i Finske.</s><s>U kasnom eneolitu i ranom bronzanom dobu proširila se na oblasti uz Balkansko poluostrvo, gdje se mješala sa ostalim stepskim elementima.</s>

<s>Jedan dio arheologa smatra da kultura, zbog svoje rasprostranjenosti, nije imala uniformni karakter, jer su regionalne specifičnosti dovele do nekoliko varijanti u materijalnoj kulturi, naseljima i društvenim odnosima.</s><s>Sa druge strane, osnovne karakteristike, kao što su način sahranjivanja, keramika sa vrpčastim ornamentima i jedinstvena kamena sjekira, prisutni su na cijelom prostoru ove kulture.</s><s>Kultura je bila podložne i uticaju drugih, kao i susjedne Beaker kulture zapadno od Elbe, kroz razne vidove komunikacije, morskim i putevima uz riječne tokove.</s>

<s>Osobine 
Sahranjivanje se obavljalo sa pokojnikom obično na desnoj strani, u zgrčenom položaju i licem okrenutim prema jugu.</s><s>Keramičko posuđe je prije pečenja ukrašavano otiskivanjem sukane (pletene) uzice ili vrpce od lana i konoplje.</s><s>Kamene sjekire su se koristile u poljoprivredi i u vojne svrhe.</s>

<s>Lista eneolitskih kultura</s>

<s>Literatura</s>

<s>Reference</s>

<s>Eneolitske kulture</s>

